  Майя Бывальцева Россиысь калыкез дышетонъя министерство но Роспотребнадзор выль дышетскон арын пиналъёслэсь но дышетӥсьёслэсь тазалыксэс утёнъя ӵектонъёс дасязы но улосвылъёсы келязы. Озьы ик отын 1-тӥ куарусёнэз пусъён ужрадъёсты ортчытон пумысен куронъёс гожтэмын.  Со сярысь элькунысь дышетонъя но тодосъя министерстволэн пресс-службаез ивортэ. 1-тӥ куарусёнэ праздник ужрадъёсты классъёсъя яке параллельёсъя кырын радъяны яра. Анай-атайёслэн одно ик масказы луыны кулэ Выль дышетскон арын быдэсъяно куронъёс пӧлын - школае лыктӥсьёслэсь температуразэс одно мертан, дезинфекци суретъёсын утялскон, киосты антисептикъёсын пазян, омырез чылкытатӥсь арбериосты кутон. Сиськонниын ужасьёс одно ин маскаосын но перчаткиосын луыны кулэ. Школаосын пырон-потонэз озьы радъяно, одӥг интые трос пиналъёс медаз люкаське. Котькуд класс борды одӥг кабинет юнматоно (химия, физика, биология тодметъёсъя урокъёсы сяна), актовой но спорт залъёсын одӥг класс понна гинэ ужрадъёс ортчытъяны лэземын. Эпидемиологи югдур уродгес луиз ке, дышетонэз дистанционной амалэн радъяны луонлыкъёсты чаклано Куронъёсын рос-просгес тодматскыны  луоз. Тегъёс: Дышетон Ижкар Роспотребнадзор Удмуртия коронавирус пиналъёс школаос тазалыкезутён  